17. ΠΡΟΕΔΡΙΚΟ ΔΙΑΤΑΓΜΑ υπ’ αριθμ. 47 της 14 Φεβρ./5 Μαρτ. 1987 (ΦΕΚ Α΄ 20) Όργανα που αποφασίζουν ή γνωμοδοτούν και ειδικές ρυθμίσεις σε θέματα που εκτελούνται από το Ταμείο Αρχαιολογικών Πόρων και Απαλλοτριώσεων (ΤΑΠ). Έχοντας υπόψη: 1.Την παρ. 3 του άρθρ. 19 του Νόμ. 1418/84 «Δημόσια έργα και ρύθμιση συναφών θεμάτων» (ΦΕΚ 23/Α). 2.Την παρ. 5 του άρθρ. 24 του Νόμ. 1558/1985 «Κυβέρνηση και κυβερνητικά όργανα» (ΦΕΚ 137/Α). (Αντί για τη σελ. 918,11(γ) Σελ. 918,11(δ) Τεύχος 1222-Σελ. 13 Ταμείο Αρχαιολογικών πόρων και απαλλοτριώσεων 31.Λ.γ.12-17 85 3.Την αριθ. 683/1986 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Οικονομικών, Πολιτισμού και Περιβάλλοντος, Χωροταξίας και Δημοσίων Έργων, αποφασίζουμε: Αρμόδια όργανα Άρθρ.1.-Αρμόδιοι για τη λήψη αποφάσεων κατά τις διατάξεις του Νόμ. 1418/84 «Δημόσια έργα και ρύθμιση συναφών θεμάτων» και των Π.Δ/των που εκδίδονται, σε εκτέλεσή του για τα έργα που εκτελούνται από το Ταμείο Αρχαιολογικών Πόρων και Απαλλοτριώσεων (ΤΑΠ) είναι ο Υπουργός Πολιτισμού, το Διοικητικό Συμβούλιο, ο Πρόεδρος του Διοικητικού Συμβουλίου και οι Τεχνικές Υπηρεσίες του ΤΑΠ σύμφωνα με τις οργανωτικές του διατάξεις και όπως ειδικότερα ορίζεται στα επόμενα άρθρα. Διευθύνουσα Υπηρεσία-Προϊσταμένη Αρχή Άρθρ.2.-α)«Διευθύνουσα Υπηρεσία» ή «Επιβλέπουσα Υπηρεσία» ορίζεται το Τμήμα Μελετών και Συντήρησης Κτιρίων του ΤΑΠ ή σε περίπτωση χρηματοδότησης από το ΤΑΠ έργων του Υπουργείου Πολιτισμού η αρμόδια υπηρεσία του Υπουργείου αυτού. β)«Προϊσταμένη Αρχή» ή «Εποπτεύουσα Αρχή» ορίζεται ο Πρόεδρος του Διοικητικού Συμβουλίου του ΤΑΠ. Για την ανάληψη από την Προϊσταμένη Αρχή οικονομικής υποχρεώσεως μεγαλύτερης του ενός δεκάτου του ορίου μέχρι του οποίου μπορεί να αναλάβουν έργα οι εργοληπτικές επιχειρήσεις Α΄ τάξης του Μητρώου Εργοληπτικών Επιχειρήσεων (ΜΕΕΠ) απαιτείται προηγούμενη απόφαση του Διοικητικού Συμβουλίου του ΤΑΠ. Τεχνικό Συμβούλιο Άρθρ.3.-Αρμόδιο Τεχνικό Συμβούλιο για έργα του ΤΑΠ, ορίζεται το Τεχνικό Συμβούλιο της Κεντρικής Υπηρεσίας του Υπουργείου Πολιτισμού. Τα θέματα για έργα του ΤΑΠ εισηγείται στο Συμβούλιο ο Προϊστάμενος της Διευθύνουσας Υπηρεσίας του ΤΑΠ ή ο νόμιμος αναπληρωτής του. Διεθνείς Διαγωνισμοί -Παρεκκλίσεις Άρθρ.4.-Η διεξαγωγή διεθνών διαγωνισμών για έργα των ΤΑΠ και οι παρεκκλίσεις από τις κείμενες διατάξεις για τη μελέτη και κατασκευή των έργων εγκρίνονται από το Διοικητικό Συμβούλιο του ΤΑΠ μετά από γνώμη του Τεχνικού Συμβουλίου του άρθρ. 3. Σελ. 918,12(δ) Τεύχος 1222-Σελ. 14 Αιτήσεις θεραπείας Άρθρ.5.-1.Για τις αιτήσεις θεραπείας που ασκούνται σύμφωνα με τις διατάξεις του άρθρ. 12 του Νόμ. 1418/84 αποφασίζει ο Υπουργός Πολιτισμού. 2.Οι αιτήσεις αυτές απευθύνονται στον Υπουργό Πολιτισμού και επιδίδονται στη Διευθύνουσα το έργο Υπηρεσία ή την Προϊσταμένη Αρχή, χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων Έργων. Τελικές διατάξεις Άρθρ.6.-1.Τα θέματα που δεν ρυθμίζονται ειδικά με τις διατάξεις του παρόντος, διέπονται από το Νόμ. 1418/84 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. 2.Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. 